Au dorit să protesteze, dar au fost reduși la tăcere de celelalte manifestații din Piața Victoriei. Vorbim de protestatarii anti-Șova, care s-au adunat în fața Operei la ora 18.00 pentru a transmite un mesaj spre Senat, dar a căror voce s-a auzit doar după ora 19.00.

Concertul organizat pentru deschiderea Târgului de Paști i-a ținut muți pe timișorenii ce s-au strans pentru a protesta anti-Șova timp de mai bine de o oră. Astfel, deși programat pentru ora 18.00, mitingul anti-Șova a început abia după ora 19.00 și n-a durat mai mult de o ora.

În cea mai mare parte membrii ai PNL și PMP au ridicat pancarte și au strigat „parlament penal, marș la tribunal” , “jos hoții”, „nu mai suportăm, noi vă judecăm”. Ulterior, protestatarii au dat o tură de centru, apoi s-au îndreptat ușor către case.

Protestatarii au stabilit o nouă întâlnire pentru mâine seară.